KTB "2019Q1

ธนาคารกรุงไทย จำกัด (มหาชน) และบริษัทย่อย

หมายเหตุประกอบงบการเงินระหว่างกาล

สำหรับงวดสามเดือนสิ้นสุดวันที่ 31 มีนาคม 2562 (ยังไม่ได้ตรวจสอบ แต่สอบทานแล้ว)

1.	ข้อมูลทั่วไป

ธนาคารเป็นบริษัทมหาชนที่จดทะเบียนในราชอาณาจักรไทย โดยมีสำนักงานใหญ่ตั้งอยู่เลขที่ 35 ถนนสุขุมวิท แขวงคลองเตยเหนือ เขตวัฒนา กรุงเทพมหานคร ประกอบธุรกิจธนาคารพาณิชย์เป็นกิจกรรมหลักโดยมีสาขาอยู่ทั่วภูมิภาคในประเทศไทย และในบางภูมิภาคหลักของโลก

2.	เกณฑ์การเสนองบการเงิน

2.1	การจัดทำงบการเงินระหว่างกาล

งบการเงินระหว่างกาลนี้จัดทำขึ้นตามมาตรฐานการบัญชี ฉบับที่ 34 (ปรับปรุง 2561) เรื่อง การรายงานทางการเงินระหว่างกาล โดยเลือกนำเสนองบการเงินระหว่างกาลที่แสดงรายการในงบแสดงฐานะการเงิน งบกำไรขาดทุนและกำไรขาดทุนเบ็ดเสร็จอื่น งบแสดงการเปลี่ยนแปลงส่วนของเจ้าของ และงบกระแสเงินสด เช่นเดียวกับงบการเงินประจำปี ส่วนหมายเหตุประกอบงบการเงินเปิดเผยเฉพาะที่สำคัญ

การจัดทำงบการเงินระหว่างกาลนี้เพื่อให้ข้อมูลปัจจุบันเพิ่มเติมจากงบการเงินสำหรับปีสิ้นสุดวันที่ 31 ธันวาคม 2561 การใช้งบการเงินระหว่างกาลนี้จึงควรใช้ควบคู่กับงบการเงินสำหรับปีดังกล่าว

2.2	เกณฑ์ในการจัดทำงบการเงินรวมและงบการเงินเฉพาะธนาคาร

งบการเงินแสดงรายการตามข้อกำหนดในประกาศธนาคารแห่งประเทศไทย ที่ สนส.21/2558 ลงวันที่ 4 ธันวาคม 2558 เรื่อง การจัดทำและการประกาศงบการเงินของธนาคารพาณิชย์ และบริษัทโฮลดิ้งที่เป็นบริษัทแม่ของกลุ่มธุรกิจทางการเงิน รวมทั้งประกาศธนาคารแห่งประเทศไทยที่เกี่ยวข้อง และได้จัดทำขึ้นตามข้อบังคับของตลาดหลักทรัพย์แห่งประเทศไทย ลงวันที่
2 ตุลาคม 2560 เรื่อง การจัดทำและส่งงบการเงินและรายงานเกี่ยวกับฐานะการเงิน และผลการดำเนินงานของบริษัทจดทะเบียน พ.ศ. 2560 รวมทั้งจัดทำขึ้นตามหลักการบัญชีที่รับรองทั่วไปภายใต้พระราชบัญญัติการบัญชี พ.ศ. 2543

งบการเงินรวม

งบการเงินรวมได้รวมงบการเงินของธนาคารและงบการเงินของบริษัทย่อยที่ธนาคารมีอำนาจควบคุม โดยได้ตัดรายการระหว่างกันและยอดคงเหลือที่เป็นสาระสำคัญระหว่างกันแล้ว จำนวน 7 บริษัท ได้แก่ บจก.กรุงไทยกฎหมาย บจก.รักษาความปลอดภัย กรุงไทยธุรกิจบริการ บมจ.หลักทรัพย์จัดการกองทุน กรุงไทย บจก.กรุงไทยคอมพิวเตอร์เซอร์วิสเซส บจก.กรุงไทยธุรกิจลีสซิ่ง บจก.กรุงไทยแอดไวซ์เซอรี่ และ บมจ.บัตรกรุงไทย

สัดส่วนการถือหุ้นและจำนวนเงินลงทุนในบริษัทย่อยและบริษัทร่วมแสดงไว้ ตามหมายเหตุ ข้อ 6.4

งบการเงินรวมบันทึกเงินลงทุนในบริษัทร่วมตามวิธีส่วนได้เสีย

งบการเงินเฉพาะธนาคาร

งบการเงินเฉพาะธนาคารบันทึกเงินลงทุนในบริษัทย่อยและบริษัทร่วมตามวิธีราคาทุน

งบการเงินสำหรับงวดสามเดือนสิ้นสุดวันที่ 31 มีนาคม 2562 และ 2561 และสำหรับปีสิ้นสุดวันที่ 31 ธันวาคม 2561 ได้รวมรายการบัญชีของสาขาในประเทศและต่างประเทศทั้งหมด โดยได้ตัดรายการบัญชีระหว่างกันแล้ว

2.	เกณฑ์การเสนองบการเงิน (ต่อ)

2.2	เกณฑ์ในการจัดทำงบการเงินรวมและงบการเงินเฉพาะธนาคาร (ต่อ)

งบการเงินฉบับภาษาอังกฤษ

งบการเงินฉบับภาษาอังกฤษจัดทำขึ้นจากงบการเงินที่เป็นฉบับภาษาไทย ในกรณีที่มีเนื้อความขัดแย้งกันหรือมีการตีความในสองภาษาแตกต่างกันให้ใช้งบการเงินฉบับภาษาไทยเป็นหลัก

2.3	มาตรฐานการบัญชีและมาตรฐานการรายงานทางการเงิน ที่เริ่มมีผลบังคับใช้ในงวดบัญชีปัจจุบัน

ธนาคารได้นำมาตรฐานการบัญชี มาตรฐานการรายงานทางการเงิน และการตีความตามมาตรฐานการบัญชีและมาตรฐานการรายงานทางการเงิน ที่ออกและปรับปรุงใหม่ตามประกาศของสภาวิชาชีพบัญชี ซึ่งมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2562 มาถือปฏิบัติแล้ว ซึ่งฝ่ายบริหารของธนาคารพิจารณาแล้วว่าไม่มีผลกระทบอย่างเป็นสาระสำคัญต่อนโยบายการบัญชีและงบการเงินของธนาคารและบริษัทย่อย

2.4	มาตรฐานการบัญชีและมาตรฐานการรายงานทางการเงิน ที่ออกใหม่แต่ยังไม่มีผลบังคับใช้

สภาวิชาชีพบัญชีได้ออกประกาศเกี่ยวกับมาตรฐานการบัญชี มาตรฐานการรายงานทางการเงิน การตีความตามมาตรฐานการรายงานทางการเงิน และแนวปฎิบัติทางการบัญชี ซึ่งมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม  2563 ดังนี้

มาตรฐานการบัญชี ฉบับที่ 32 	เรื่อง	การแสดงรายการเครื่องมือทางการเงิน

มาตรฐานการรายงานทางการเงิน ฉบับที่ 7	เรื่อง	การเปิดเผยข้อมูลเครื่องมือทางการเงิน

มาตรฐานการรายงานทางการเงิน ฉบับที่ 9	เรื่อง	เครื่องมือทางการเงิน

การตีความมาตรฐานการรายงานทางการเงิน ฉบับที่ 16	เรื่อง	การป้องกันความเสี่ยงของเงินลงทุนสุทธิ

ในหน่วยงานต่างประเทศ

การตีความมาตรฐานการรายงานทางการเงิน ฉบับที่ 19	เรื่อง	การชำระหนี้สินทางการเงินด้วยตราสารทุน

มาตรฐานการบัญชีและมาตรฐานการรายงานทางการเงินเหล่านี้จะมีผลกระทบต่องบการเงินของธนาคารในเรื่องการจัดประเภทและวัดมูลค่าของสินทรัพย์และหนี้สินทางการเงิน การคำนวณการด้อยค่าของเครื่องมือทางการเงิน การแสดงรายการและการเปิดเผยข้อมูลสำหรับเครื่องมือทางการเงินเมื่อมีผลบังคับใช้ในรอบระยะเวลาที่กล่าวถึง ธนาคารจึงได้มีการเตรียมความพร้อมในการนำมาตรฐานการบัญชีและมาตรฐานการรายงานทางการเงินข้างต้นมาถือปฏิบัติ โดยมีการจัดตั้งคณะทำงานโครงการในการกำหนดนโยบาย แผนงานบริหารโครงการต่อกระบวนการปฏิบัติงานกับระบบงาน รวมทั้งดำเนินการปฏิบัติงานให้เป็นไปตามแนวทางที่กำหนด ซึ่งธนาคารอยู่ในระหว่างดำเนินการตามแผนงานเพื่อรองรับการปฏิบัติตามมาตรฐานการบัญชีและมาตรฐานการรายงานทางการเงินดังกล่าวให้ทันตามรอบระยะเวลาที่มีผลบังคับใช้

มาตรฐานการรายงานทางการเงิน ฉบับที่ 16	เรื่อง	สัญญาเช่า

แนวปฎิบัติทางการบัญชี		เรื่อง	เครื่องมือทางการเงิน และการเปิดเผยข้อมูล

สำหรับธุรกิจประกันภัย

ซึ่งฝ่ายบริหารของธนาคารพิจารณาแล้วว่าไม่มีผลกระทบอย่างเป็นสาระสำคัญต่อนโยบายการบัญชีและงบการเงินของธนาคารและบริษัทย่อย

3.	สรุปนโยบายการบัญชีที่สำคัญ

การจัดทำงบการเงินระหว่างกาล ธนาคารได้ใช้นโยบายการบัญชีและวิธีการประมาณการเช่นเดียวกับที่ใช้ในงบการเงินสำหรับปีสิ้นสุดวันที่ 31 ธันวาคม 2561

4.	การดำรงเงินกองทุน

ณ วันที่ 31 มีนาคม 2562 และ 31 ธันวาคม 2561 ธนาคารได้คำนวณเงินกองทุนตามหลักเกณฑ์ Basel III ของธนาคารแห่งประเทศไทย ซึ่งตั้งแต่ปี 2559 เป็นต้นไป กำหนดให้ธนาคารพาณิชย์ที่จดทะเบียนในประเทศดำรงอัตราส่วนเงินกองทุนชั้นที่ 1 ที่เป็นส่วนของเจ้าของเพิ่มเติมจากการดำรงอัตราส่วนเงินกองทุนขั้นต่ำอีกเกินกว่าร้อยละ 2.5 ของสินทรัพย์เสี่ยงทั้งสิ้น โดยทยอยดำรงอัตราส่วนเงินกองทุนส่วนเพิ่มมากกว่าร้อยละ 0.625 ในแต่ละปี เริ่มตั้งแต่วันที่ 1 มกราคม 2559 จนครบจำนวน ในวันที่ 1 มกราคม 2562

ธนาคารแห่งประเทศไทยได้เพิ่มข้อกำหนดให้ธนาคารพาณิชย์ที่ได้รับการประกาศว่าเป็นธนาคารพาณิชย์ที่มีนัยต่อความเสี่ยงเชิงระบบในประเทศดำรงอัตราส่วนเงินกองทุนส่วนเพิ่มเพื่อรองรับความเสียหายที่ร้อยละ 0.5 ของสินทรัพย์เสี่ยงทั้งสิ้น ตั้งแต่วันที่ 1 มกราคม 2562 และดำรงเพิ่มเป็นร้อยละ 1 ของสินทรัพย์เสี่ยงทั้งสิ้น  ตั้งแต่วันที่ 1 มกราคม 2563 เป็นต้นไป

อัตราส่วนเงินกองทุนต่อสินทรัพย์เสี่ยง

ข้อมูลเงินกองทุนและอัตราส่วนเงินกองทุนต่อสินทรัพย์เสี่ยง ณ วันที่ 31 มีนาคม 2562 เป็นข้อมูลเบื้องต้นที่จัดทำตามหลักเกณฑ์ และวิธีการตามประกาศของธนาคารแห่งประเทศไทย ซึ่งกำหนดให้ธนาคารจัดทำและนำส่งต่อธนาคารแห่งประเทศไทยภายใน 3 เดือนนับจากวันสิ้นไตรมาส รวมทั้งการเปิดเผยข้อมูลบน Web Site ของธนาคารสำหรับข้อมูล ณ วันที่ 30 มิถุนายน และ 31 ธันวาคม ของทุกปี ซึ่งข้อมูล ณ วันที่ 31 ธันวาคม 2561 ที่นำมาแสดงเปรียบเทียบนี้ เป็นข้อมูลตามรายงานที่ได้จัดส่งธนาคารแห่งประเทศไทยตามกำหนดแล้ว ดังนี้

4.	การดำรงเงินกองทุน (ต่อ)

ธนาคารได้เปิดเผยข้อมูลเกี่ยวกับการดำรงเงินกองทุนของธนาคารและกลุ่มธุรกิจทางการเงินตามประกาศธนาคารแห่งประเทศไทย เรื่อง การเปิดเผยข้อมูลการดำรงเงินกองทุนสำหรับธนาคารพาณิชย์ และเรื่อง การเปิดเผยข้อมูลการดำรงเงินกองทุนสำหรับกลุ่มธุรกิจทางการเงิน

ช่องทางที่เปิดเผยข้อมูล	www.ktb.co.th>นักลงทุนสัมพันธ์>ข้อมูลทางการเงิน>การเปิดเผยข้อมูลตามเกณฑ์ Basel

วันที่ที่เปิดเผยข้อมูล	วันที่ 30 เมษายน 2562

ข้อมูล	ณ วันที่ 31 ธันวาคม 2561

5.	ประมาณการและข้อสมมติฐาน

ในการจัดทำงบการเงินให้เป็นไปตามมาตรฐานการรายงานทางการเงิน ผู้บริหารต้องใช้การประมาณการและข้อสมมติฐาน หลายประการ ซึ่งมีผลกระทบต่อการกำหนดนโยบายและการรายงานจำนวนเงินที่เกี่ยวกับสินทรัพย์ หนี้สิน รายได้ และค่าใช้จ่าย  ผลที่เกิดขึ้นจริงอาจแตกต่างจากที่ประมาณไว้

ประมาณการและข้อสมมติฐานที่ใช้จะได้รับการทบทวนอย่างต่อเนื่อง การปรับประมาณการทางบัญชีจะบันทึกในงวดบัญชีที่ประมาณการดังกล่าวได้รับการทบทวน และในอนาคตที่ได้รับผลกระทบ ข้อมูลเกี่ยวกับความไม่แน่นอนของประมาณการและข้อสมมติฐานที่สำคัญในการกำหนดนโยบายการบัญชีมีผลกระทบสำคัญต่อการรับรู้จำนวนเงินในงบการเงิน

6.	ข้อมูลเพิ่มเติม

6.1	ข้อมูลเพิ่มเติมเกี่ยวกับกระแสเงินสด

6.1.1 รายการที่มิใช่เงินสดที่สำคัญ สำหรับงวดสามเดือนสิ้นสุดวันที่ 31 มีนาคม 2562 และ 2561 มีดังนี้

6.1.2 การเปิดเผยข้อมูลเกี่ยวกับการเปลี่ยนแปลงในหนี้สินที่เกิดจากกิจกรรมจัดหาเงิน

6.2	ตราสารอนุพันธ์เพื่อค้า

มูลค่ายุติธรรมและจำนวนเงินตามสัญญาแบ่งตามประเภทความเสี่ยง

สัดส่วนการทำธุรกรรมตราสารอนุพันธ์แบ่งตามประเภทคู่สัญญาโดยพิจารณาจากจำนวนเงินตามสัญญา

6.3	เงินลงทุนสุทธิ

6.3	เงินลงทุนสุทธิ (ต่อ)

เงินลงทุนทั่วไปของธนาคารประเภทตราสารทุนที่ไม่อยู่ในความต้องการของตลาดในประเทศ ณ วันที่  31 มีนาคม 2562 และ 31 ธันวาคม 2561 มีจำนวน 1,957.51 ล้านบาท และ 1,933.69 ล้านบาท ตามลำดับ ได้รวมเงินลงทุนในธนาคารอิสลามแห่งประเทศไทย จำนวน 1,048.15 ล้านบาท โดยธนาคารได้ตั้งค่าเผื่อการด้อยค่าแล้วทั้งจำนวน และได้รวมเงินลงทุนเพื่อส่งเสริมนโยบายภาครัฐ โดยลงทุนในกองทรัสต์เพื่อกิจการเงินร่วมลงทุนสำหรับธุรกิจเอสเอ็มอีก้าวไกลไปด้วยกัน จำนวน 124.51 ล้านบาท

6.3.5	ณ วันที่ 31 มีนาคม 2562 และ 31 ธันวาคม 2561 กำไร (ขาดทุน) ที่ยังไม่เกิดขึ้นจากการเปลี่ยนแปลงมูลค่าของเงินลงทุนเผื่อขายมีดังนี้

1	สุทธิจากค่าเผื่อการด้อยค่า

2	รวมกำไรขาดทุนจากการโอนเปลี่ยนประเภทเงินลงทุน

6.3.6	ณ วันที่ 31 มีนาคม 2562 และ 31 ธันวาคม 2561 ธนาคารมีเงินลงทุนในหลักทรัพย์ที่เป็นเงินตราต่างประเทศที่ได้รับผลกระทบจากอัตราแลกเปลี่ยนเงินตราต่างประเทศ โดยมีมูลค่าลดลง จำนวน 521.29 ล้านบาท และ 608.53 ล้านบาท ตามลำดับ

6.3.7	ธนาคารมีเงินลงทุนในหลักทรัพย์อื่นซึ่งธนาคารถือหุ้นตั้งแต่ร้อยละ 10 ขึ้นไป ซึ่งจำแนกเป็นกลุ่ม โดยแสดงในราคามูลค่ายุติธรรมได้ดังนี้

6.3.8	ณ วันที่ 31 มีนาคม 2562 ธนาคารมีเงินลงทุนในบริษัทจดทะเบียนที่เข้าข่ายถูกเพิกถอนจากการเป็นหลักทรัพย์จดทะเบียนของตลาดหลักทรัพย์แห่งประเทศไทย จำนวน 4 บริษัท มีราคาทุน จำนวน 2.13 ล้านบาท โดยธนาคารได้ตั้งค่าเผื่อการปรับมูลค่าไว้แล้ว

6.4	เงินลงทุนในบริษัทย่อยและบริษัทร่วมสุทธิ

6.4.1	งบการเงินเฉพาะธนาคาร

6.4	เงินลงทุนในบริษัทย่อยและบริษัทร่วมสุทธิ (ต่อ)

6.4.1	งบการเงินเฉพาะธนาคาร (ต่อ)

* อยู่ระหว่างการพิจารณาแนวทางปรับโครงสร้างการดำเนินธุรกิจ

** อยู่ระหว่างการดำเนินการจัดทำแผนการดำเนินธุรกิจ

*** ค่าเผื่อการด้อยค่าของเงินลงทุนในบริษัทย่อยเกิดจากราคาทุนสูงกว่าราคาตามบัญชี

6.4	เงินลงทุนในบริษัทย่อยและบริษัทร่วมสุทธิ (ต่อ)

6.4.2	งบการเงินรวม

ในงบการเงินรวม เงินลงทุนบริษัทร่วมบันทึกตามวิธีส่วนได้เสียได้ใช้ข้อมูลจากงบการเงินของบริษัทร่วมที่ยังไม่ได้ตรวจสอบหรือสอบทานโดยผู้สอบบัญชี

6.4.3	ฐานะการเงินและผลการดำเนินงานของบริษัทร่วม

6.4	เงินลงทุนในบริษัทย่อยและบริษัทร่วมสุทธิ (ต่อ)

6.4.3	ฐานะการเงินและผลการดำเนินงานของบริษัทร่วม (ต่อ)

* ข้อมูลสำหรับงวดสามเดือนสิ้นสุดวันที่ 31 มีนาคม 2561 ยังไม่ได้สอบทานโดยผู้สอบบัญชี

6.5	เงินให้สินเชื่อแก่ลูกหนี้และดอกเบี้ยค้างรับสุทธิ

6.5.1	จำแนกตามประเภทสินเชื่อ

6.5	เงินให้สินเชื่อแก่ลูกหนี้และดอกเบี้ยค้างรับสุทธิ (ต่อ)

6.5.1	จำแนกตามประเภทสินเชื่อ (ต่อ)

ณ วันที่ 31 มีนาคม 2562 ธนาคารมีเงินให้สินเชื่อตามโครงการนโยบายภาครัฐ โดยรวมเงินให้สินเชื่อที่เป็นรายการระหว่างธนาคารและตลาดเงิน ได้แก่ โครงการสินเชื่อดอกเบี้ยต่ำเพื่อเป็นเงินทุนหมุนเวียนให้แก่ผู้ประกอบการวิสาหกิจขนาดกลางและขนาดย่อม (SMEs) โครงการสินเชื่อดอกเบี้ยต่ำเพื่อปรับเปลี่ยนเครื่องจักรและเพิ่มประสิทธิภาพการผลิตสำหรับผู้ประกอบกิจการวิสาหกิจขนาดกลางและขนาดย่อม (SMEs) การให้ความช่วยเหลือทางการเงินแก่ผู้ประกอบการ 3 จังหวัดชายแดนใต้ โครงการเงินหมุนเวียนเพื่อการอนุรักษ์พลังงานโดยสถาบันการเงิน ระยะที่ 6 และโครงการสินเชื่อเพื่อสิ่งแวดล้อม รวมเป็นจำนวนเงิน 33,295.03 ล้านบาท

ณ วันที่  31 มีนาคม 2562 และ 31 ธันวาคม 2561 ธนาคารมีเงินให้กู้ยืมอื่น ๆ จำนวน 1,167.43 ล้านบาท และ 1,078.31 ล้านบาท ได้รวมหนี้ที่เกิดจากการจ่ายชำระหนี้แทนลูกค้ารายที่ผิดนัดตามสัญญา ซึ่งธนาคารเป็นผู้รับรองหรือค้ำประกันไว้แล้ว จำนวน 1,109.10 ล้านบาท และ 1,031.55 ล้านบาท ตามลำดับ

6.5.2	จำแนกตามประเภทการจัดชั้น

6.5	เงินให้สินเชื่อแก่ลูกหนี้และดอกเบี้ยค้างรับสุทธิ (ต่อ)

6.5.2	จำแนกตามประเภทการจัดชั้น (ต่อ)

1ยอดสุทธิที่ใช้ในการตั้งค่าเผื่อหนี้สงสัยจะสูญ หมายถึง ยอดคงค้างของเงินต้นที่ไม่รวมดอกเบี้ยค้างรับหลังหักหลักประกัน หรือมูลหนี้หลังหักมูลค่าปัจจุบันของกระแสเงินสดที่คาดว่าจะได้รับจากลูกหนี้ หรือมูลค่าปัจจุบันของกระแสเงินสดที่คาดว่าจะได้รับจากการจำหน่ายหลักประกัน

2 รวมวิธีอัตราร้อยละการสูญเสียสุทธิ (Loss rate net of recovery)

6.5	เงินให้สินเชื่อแก่ลูกหนี้และดอกเบี้ยค้างรับสุทธิ (ต่อ)

6.5.3	สินเชื่อด้อยคุณภาพ (Non-Performing Loans)

ณ วันที่  31 มีนาคม 2562 และ 31 ธันวาคม 2561 ธนาคารและบริษัทย่อยมีเงินให้สินเชื่อด้อยคุณภาพตามเกณฑ์ธนาคารแห่งประเทศไทย ประกอบด้วย สินเชื่อจัดชั้นต่ำกว่ามาตรฐาน สงสัย สงสัยจะสูญ และสูญ โดยรวมเงินให้สินเชื่อที่เป็นรายการระหว่างธนาคารและตลาดเงิน แต่ไม่รวมดอกเบี้ยค้างรับ

สำหรับงวดสามเดือนสิ้นสุดวันที่  31 มีนาคม 2562 และ 31 ธันวาคม 2561 ธนาคารได้ตัดหนี้สูญสำหรับลูกหนี้ด้อยคุณภาพโดยมีเงินต้น  และดอกเบี้ยค้างรับ รวมจำนวน 1,337.99 ล้านบาท และ 18,330.35 ล้านบาท ตามลำดับ

6.5.4	เงินให้สินเชื่อที่ระงับรับรู้รายได้ตามเกณฑ์คงค้าง

ณ วันที่  31 มีนาคม 2562 และ 31 ธันวาคม 2561 ธนาคารและบริษัทย่อยมีเงินให้สินเชื่อที่ระงับรับรู้รายได้ตามเกณฑ์คงค้าง ตามเกณฑ์ของธนาคารแห่งประเทศไทย ดังนี้

6.5.5	เงินให้สินเชื่อแก่บริษัทที่เข้าข่ายถูกเพิกถอนจากการเป็นหลักทรัพย์จดทะเบียน

ณ วันที่  31 มีนาคม 2562 และ 31 ธันวาคม 2561 ธนาคารและบริษัทย่อยมีเงินให้สินเชื่อและดอกเบี้ยค้างรับกับบริษัทที่มีปัญหาเกี่ยวกับฐานะการเงินและผลการดำเนินงาน ได้แก่ บริษัทจดทะเบียนที่เข้าข่ายถูกเพิกถอนจากการเป็นหลักทรัพย์ จดทะเบียน จำนวน 3 ราย ยอดหนี้ จำนวน 8,938.00 ล้านบาท ซึ่งได้กันค่าเผื่อหนี้สงสัยจะสูญไว้แล้ว เป็นจำนวนเงิน 7,617.37 ล้านบาท และ 3 ราย ยอดหนี้ จำนวน 9,052.68 ล้านบาท ซึ่งได้กันค่าเผื่อหนี้สงสัยจะสูญไว้แล้ว เป็นจำนวนเงิน 7,616.11 ล้านบาท ตามลำดับ

6.5.6	การปรับโครงสร้างหนี้ที่มีปัญหา

สำหรับงวดสามเดือนสิ้นสุดวันที่ 31 มีนาคม 2562 ธนาคารทำสัญญาปรับโครงสร้างหนี้ จำนวน 1,679 ราย เป็นจำนวนหนี้ตามบัญชีก่อนปรับโครงสร้างหนี้ จำนวน 14,182.27 ล้านบาท ได้รับชำระเงินต้น จำนวน 2,121.12 ล้านบาท และให้กู้เพิ่ม จำนวน 829.48 ล้านบาท

6.5	เงินให้สินเชื่อแก่ลูกหนี้และดอกเบี้ยค้างรับสุทธิ (ต่อ)

6.5.6	การปรับโครงสร้างหนี้ที่มีปัญหา (ต่อ)

รายละเอียดลูกหนี้ที่ปรับโครงสร้างหนี้ สำหรับงวดสามเดือนสิ้นสุดวันที่ 31 มีนาคม 2562 มีดังนี้

ณ วันที่ 31 มีนาคม 2562   ธนาคารมียอดคงค้างตามบัญชีของลูกหนี้ที่ได้ปรับโครงสร้างหนี้แล้ว จำนวน 36,822 ราย เป็นเงิน 166,751.65 ล้านบาท ซึ่งจำนวนคงค้างดังกล่าวมียอดที่อยู่ในระหว่างการติดตามผลการปฏิบัติตามเงื่อนไขใหม่ จำนวน 16,869 ราย เป็นเงิน 10,619.69 ล้านบาท

งบการเงินรวม สำหรับงวดสามเดือนสิ้นสุดวันที่ 31 มีนาคม 2562 ธนาคารและบริษัทย่อยมีการปรับโครงสร้างหนี้ จำนวน 1,699 ราย เป็นจำนวนหนี้ตามบัญชีก่อนปรับโครงสร้างหนี้ เป็นจำนวนเงิน 14,862.91 ล้านบาท

สำหรับปีสิ้นสุดวันที่ 31 ธันวาคม 2561 ธนาคารทำสัญญาปรับโครงสร้างหนี้ จำนวน 9,410 ราย เป็นจำนวนหนี้ตามบัญชีก่อนปรับโครงสร้างหนี้ จำนวน 67,302.08 ล้านบาท ได้รับชำระเงินต้น จำนวน 10,857.72 ล้านบาท ให้กู้เพิ่ม จำนวน 44,680.60 ล้านบาท และหนี้สูญจากการปรับโครงสร้างหนี้ จำนวน 3.80 ล้านบาท

รายละเอียดลูกหนี้ที่ปรับโครงสร้างหนี้ สำหรับปีสิ้นสุดวันที่ 31 ธันวาคม 2561 มีดังนี้

ณ วันที่ 31 ธันวาคม 2561 ธนาคารมียอดคงค้างตามบัญชีของลูกหนี้ที่ได้ปรับโครงสร้างหนี้แล้ว จำนวน 36,782 ราย เป็นเงิน 165,455.48 ล้านบาท ซึ่งจำนวนคงค้างดังกล่าวมียอดที่อยู่ในระหว่างการติดตามผลการปฏิบัติตามเงื่อนไขใหม่ จำนวน 16,175 ราย เป็นเงิน 8,830.08 ล้านบาท

งบการเงินรวม สำหรับปีสิ้นสุดวันที่ 31 ธันวาคม 2561 ธนาคารและบริษัทย่อยมีการปรับโครงสร้างหนี้ จำนวน 9,467 ราย เป็นจำนวนหนี้ตามบัญชีก่อนปรับโครงสร้างหนี้ เป็นจำนวนเงิน 69,562.05 ล้านบาท

6.5	เงินให้สินเชื่อแก่ลูกหนี้และดอกเบี้ยค้างรับสุทธิ (ต่อ)

6.5.7	ลูกหนี้ตามสัญญาเช่าการเงิน (รวมลูกหนี้ตามสัญญาเช่าซื้อและสัญญาเช่าการเงิน)

6.6	ค่าเผื่อหนี้สงสัยจะสูญ

6.6	ค่าเผื่อหนี้สงสัยจะสูญ (ต่อ)

สำหรับงวดสามเดือนสิ้นสุดวันที่ 31 มีนาคม 2562 ธนาคารได้ตั้งค่าเผื่อหนี้สงสัยจะสูญจำนวน 6,000 ล้านบาท สำหรับปีสิ้นสุดวันที่ 31 ธันวาคม 2561 ธนาคารได้ตั้งค่าเผื่อหนี้สงสัยจะสูญ จำนวน 20,500 ล้านบาท

6.7	ค่าเผื่อการปรับมูลค่าจากการปรับโครงสร้างหนี้

ธนาคารจะโอนค่าเผื่อหนี้สงสัยจะสูญไปเป็นค่าเผื่อการปรับมูลค่าจากการปรับโครงสร้างหนี้สำหรับลูกหนี้ที่ได้ปรับปรุงโครงสร้างหนี้และโอนกลับเป็นค่าเผื่อหนี้สงสัยจะสูญสำหรับลูกหนี้ที่ปฏิบัติตามเงื่อนไขใหม่ไม่ได้

ธนาคารไม่ได้ตัดจำหน่ายค่าเผื่อการปรับมูลค่าจากการปรับโครงสร้างหนี้เป็นรายได้เมื่อได้รับชำระ โดยโอนกลับเป็นค่าเผื่อหนี้สงสัยจะสูญ เนื่องจากหนี้ที่ปรับโครงสร้างหนี้มีโอกาสกลับเป็นหนี้ด้อยคุณภาพอีก

6.8	ทรัพย์สินรอการขายสุทธิ

6.8	ทรัพย์สินรอการขายสุทธิ (ต่อ)

ณ วันที่  31 มีนาคม 2562 และ 31 ธันวาคม 2561 ธนาคารมีค่าเผื่อการด้อยค่าทรัพย์สินรอการขายเพิ่มขึ้น จำนวน 3,147.35 ล้านบาท และเพิ่มขึ้น 255.10 ล้านบาท ตามลำดับ ซึ่งเกิดจากการตั้งเพิ่มหรือโอนกลับรายการขาดทุนจากการด้อยค่า

สำหรับงวดสามเดือนสิ้นสุดวันที่  31 มีนาคม 2562 และ 2561 ธนาคารมีกำไรจากการจำหน่ายทรัพย์สินรอการขาย จำนวน 446.89 ล้านบาท และ 84.21 ล้านบาท ตามลำดับ (ก่อนรวมรายได้ค่าโอนกรรมสิทธิ์ที่ลูกค้าจ่ายแทนจำนวน 6.69 ล้านบาท และ15.57 ล้านบาท ค่าใช้จ่ายในการขาย จำนวน 27.56 ล้านบาท และ 28.54 ล้านบาท ตามลำดับ)

6.9	สินทรัพย์ภาษีเงินได้รอตัดบัญชี และหนี้สินภาษีเงินได้รอตัดบัญชี

สินทรัพย์และหนี้สินภาษีเงินได้รอตัดบัญชี ณ วันที่  31 มีนาคม 2562 และ 31 ธันวาคม 2561 มีดังนี้

6.9	สินทรัพย์ภาษีเงินได้รอตัดบัญชี และหนี้สินภาษีเงินได้รอตัดบัญชี (ต่อ)

รายการเคลื่อนไหวของสินทรัพย์และหนี้สินภาษีเงินได้รอตัดบัญชี ที่เกิดขึ้นในระหว่างงวด/ปี มีดังนี้

6.9	สินทรัพย์ภาษีเงินได้รอตัดบัญชี และหนี้สินภาษีเงินได้รอตัดบัญชี (ต่อ)

6.10	ตราสารหนี้ที่ออกและเงินกู้ยืม

จำแนกตามประเภทตราสารและแหล่งเงินกู้ ดังนี้

* ตั๋วแลกเงินระยะสั้นได้รวมตั๋วแลกเงินที่ครบกำหนดแล้วแต่ลูกค้ายังไม่สามารถไถ่ถอนได้

6.10	ตราสารหนี้ที่ออกและเงินกู้ยืม (ต่อ)

หุ้นกู้ ภายใต้ Euro Medium Term Note Programme (EMTN Programme) วงเงิน 2,500 ล้านเหรียญดอลลาร์สหรัฐ

เมื่อวันที่ 26 มิถุนายน 2557 ธนาคารได้ออกและเสนอขายหุ้นกู้ด้อยสิทธิตามเกณฑ์ Basel III (Subordinated Tier 2) จำนวน 700 ล้านเหรียญดอลลาร์สหรัฐ อายุหุ้นกู้ 10.5 ปี สำหรับ 5.5 ปีแรก อัตราดอกเบี้ยคงที่ร้อยละ 5.20 ต่อปี หลังจากนั้นอัตราดอกเบี้ยเท่ากับ 5-year US Treasury Rate บวกส่วนต่างอัตราดอกเบี้ยร้อยละ 3.535 ต่อปี กำหนดชำระดอกเบี้ยทุก 6 เดือน ในวันที่ 26 เดือนมิถุนายนและธันวาคมของทุกปี ตลอดอายุหุ้นกู้

หุ้นกู้ด้อยสิทธิภายใต้โครงการ Malaysian Ringgit Medium Term Note Programme วงเงิน 5,000 ล้านริงกิตมาเลเซีย

เมื่อวันที่ 6 กรกฎาคม 2558 ธนาคารได้ออกและเสนอขายหุ้นกู้ด้อยสิทธิตามเกณฑ์ Basel III (Subordinated Tier 2) จำนวน 1,000 ล้านริงกิตมาเลเซีย อายุหุ้นกู้ 10 ปี อัตราดอกเบี้ยคงที่ร้อยละ 5.10 ต่อปี การไถ่ถอนคืนก่อนกำหนดสามารถทำได้ ณ วันครบรอบ 5 ปี

หุ้นกู้ด้อยสิทธิ

หุ้นกู้ด้อยสิทธิ ครั้งที่ 1/2560 วงเงิน 20,000 ล้านบาท จำนวน 20 ล้านหน่วย อัตราดอกเบี้ยคงที่ร้อยละ 3.40 ต่อปี มูลค่าหน่วยละ 1,000 บาท ราคาที่เสนอขายหน่วยละ 1,000 บาท จ่ายดอกเบี้ยทุก 3 เดือนตลอดอายุตราสาร ครบกำหนดไถ่ถอนปี พ.ศ.2570 อายุหุ้นกู้ 10 ปี การไถ่ถอนคืนก่อนกำหนดสามารถทำได้ ณ วันครบรอบ 5 ปี หรือ ภายหลังจากนั้น ต้องเป็นไปตามเงื่อนไขที่ธนาคารกำหนด โดยไม่จำเป็นต้องได้รับการยินยอมจากผู้ถือตราสารดังกล่าว

การไถ่ถอนหุ้นกู้ด้อยสิทธิ

การไถ่ถอนคืนก่อนกำหนดสามารถทำได้ ณ วันครบรอบ 5 ปี หรือ ณ วันครบกำหนดชำระดอกเบี้ยใดๆ หลังวันครบรอบ 5 ปี หรือภายใต้เงื่อนไขที่กำหนด ยกเว้นหุ้นกู้ด้อยสิทธิภายใต้โครงการ EMTN Programme การไถ่ถอนคืน
ก่อนกำหนดสามารถทำได้ ณ วันครบรอบ 5.5 ปี หรือ ณ วันครบกำหนดชำระดอกเบี้ยใด ๆ หลังวันครบรอบ 5.5 ปี

6.11	ทุนเรือนหุ้น

6.11.1	หุ้นสามัญ

ณ วันที่  31 มีนาคม 2562 และ 31 ธันวาคม 2561 ธนาคารมีทุนจดทะเบียนและทุนชำระแล้ว จำนวน 13,976,061,250 หุ้น

6.11.2	หุ้นบุริมสิทธิ

หุ้นบุริมสิทธิ จำนวน 5.5 ล้านหุ้น ต้องลงเงินเต็มมูลค่าที่ตราไว้ สภาพของหุ้นมีลักษณะพิเศษ นอกจากมีสิทธิออกเสียงและมีสิทธิได้รับเงินปันผลอย่างหุ้นสามัญแล้ว ยังมีสิทธิได้รับเงินปันผลพิเศษในอัตราคงที่ร้อยละสามต่อปี ก่อนหุ้นสามัญ เมื่อมีการจ่ายเงินปันผล

6.11.3	ธนาคารเป็นรัฐวิสาหกิจโดยมีกองทุนเพื่อการฟื้นฟูและพัฒนาระบบสถาบันการเงินถือหุ้น ณ วันที่ 31 มีนาคม 2562 จำนวน 7,696,248,833 หุ้น คิดเป็นร้อยละ 55.05 ของหุ้นสามัญและหุ้นบุริมสิทธิจดทะเบียนที่ชำระแล้ว

6.12	สำรองตามกฎหมาย

ตามพระราชบัญญัติบริษัทมหาชนจำกัด ธนาคารจะต้องจัดสรรกำไรสุทธิประจำปีส่วนหนึ่งไว้เป็นทุนสำรองไม่น้อยกว่าร้อยละ 5 ของกำไรสุทธิประจำปีหักด้วยยอดขาดทุนสะสมยกมา (ถ้ามี) จนกว่าทุนสำรองจะมีจำนวนไม่น้อยกว่าร้อยละ 10 ของทุนจดทะเบียน ซึ่งธนาคารได้กันสำรองตามกฎหมายไว้เต็มจำนวนแล้ว

6.13	หนี้สินที่อาจเกิดขึ้นในภายหน้า

นอกจากหนี้สินที่อาจเกิดขึ้นที่กล่าวข้างต้นแล้ว ณ วันที่  31 มีนาคม 2562 และ 31 ธันวาคม 2561 ธนาคารยังมีหนี้สินที่อาจเกิดขึ้นจากการถูกฟ้องคดีรายที่สำคัญ จำนวน 11,699.71 ล้านบาท และ 12,560.20 ล้านบาท ตามลำดับ ในจำนวนนี้ได้รวมคดีซึ่งศาลชั้นต้นได้พิพากษาแล้ว และอยู่ระหว่างการอุทธรณ์และฎีกา

ณ วันที่  31 มีนาคม 2562 และ 31 ธันวาคม 2561 ธนาคารได้รับรู้ประมาณการหนี้สินจากการถูกฟ้องร้องดำเนินคดีดังกล่าวข้างต้น จำนวน 717.94 ล้านบาท และ 684.40 ล้านบาท ตามลำดับ

6.14	สินทรัพย์ที่มีภาระผูกพันและข้อจำกัด

6.15	รายการกับบุคคลหรือกิจการที่เกี่ยวข้องกัน

6.15.1	ณ วันที่  31 มีนาคม 2562 และ 31 ธันวาคม 2561 ธนาคารมีเงินให้สินเชื่อแก่พนักงานชั้นบริหารตั้งแต่ผู้บริหารกลุ่มขึ้นไป จำนวน 114.66 ล้านบาท และ 126.69 ล้านบาท และยอดคงค้างถัวเฉลี่ย ณ สิ้นเดือน จำนวน 121.15 ล้านบาท และ 125.68 ล้านบาท ตามลำดับ

ธนาคารมีเงินให้สินเชื่อและภาระผูกพันแก่สมาชิกในครอบครัวที่ใกล้ชิดกับบุคคลตามย่อหน้าแรก โดยมียอดคงค้าง ณ วันที่  31 มีนาคม 2562 และ 31 ธันวาคม 2561 จำนวน 13.72 ล้านบาท และ 16.58 ล้านบาท ตามลำดับ

6.15.2	เงินให้สินเชื่อ ภาระผูกพัน ตราสารอนุพันธ์ และสินทรัพย์อื่น

เงินให้สินเชื่อและภาระผูกพันให้แก่กิจการที่เกี่ยวข้องกันมีนโยบายการคิดต้นทุนแบบลูกค้าทั่วไป มียอดคงค้าง ณ วันที่  31 มีนาคม 2562 และ 31 ธันวาคม 2561 ดังนี้

6.15	รายการกับบุคคลหรือกิจการที่เกี่ยวข้องกัน (ต่อ)

6.15.2	เงินให้สินเชื่อ ภาระผูกพัน ตราสารอนุพันธ์ และสินทรัพย์อื่น (ต่อ)

6.15	รายการกับบุคคลหรือกิจการที่เกี่ยวข้องกัน (ต่อ)

6.15.3	เงินรับฝาก รายการระหว่างธนาคารและตลาดเงิน และหนี้สินอื่น

เงินรับฝาก และรายการระหว่างธนาคารและตลาดเงิน จากกิจการที่เกี่ยวข้องกันมีนโยบายการคิดต้นทุนแบบลูกค้าทั่วไป มียอดคงค้าง ณ วันที่  31 มีนาคม 2562 และ 31 ธันวาคม 2561 ดังนี้

6.15	รายการกับบุคคลหรือกิจการที่เกี่ยวข้องกัน (ต่อ)

6.15.4	รายได้และค่าใช้จ่าย

ธนาคารมีรายได้และค่าใช้จ่ายกับบุคคลและกิจการที่เกี่ยวข้องกันที่มีนัยสำคัญ ดังนี้

6.15	รายการกับบุคคลหรือกิจการที่เกี่ยวข้องกัน (ต่อ)

6.15.4	รายได้และค่าใช้จ่าย (ต่อ)

6.15.5	ธนาคารและบริษัทย่อยไม่มีผลตอบแทนหรือผลประโยชน์อื่นทั้งที่เป็นตัวเงินและไม่เป็นตัวเงินจ่ายให้กรรมการและผู้บริหาร นอกเหนือจากผลประโยชน์ที่พึงจ่ายตามปกติ ดังนี้

6.15	รายการกับบุคคลหรือกิจการที่เกี่ยวข้องกัน (ต่อ)

6.15.6	รายการค้าระหว่างกัน

บริษัทย่อย

1) ธนาคารได้มอบให้บริษัท กรุงไทยคอมพิวเตอร์เซอร์วิสเซส จำกัด ดำเนินการให้บริการด้านเทคโนโลยีสารสนเทศแก่ธนาคารในส่วนที่เกี่ยวกับการดำเนินการตามโครงการและระบบงานต่าง ๆ ตามแผนธุรกิจของธนาคาร โดยให้บริการแก่ธนาคารเกี่ยวกับการควบคุม บำรุงรักษา และการพัฒนาระบบงาน การให้คำปรึกษาเบื้องต้นและฝึกอบรมในลักษณะต่าง ๆ โดยบริษัทจะคิดค่าธรรมเนียมการให้บริการ ตามประมาณการรายได้ค่าบริการจากค่าใช้จ่าย (Cost Plus) ซึ่งบริษัทคิดค่าธรรมเนียมการบริการจากธนาคาร สำหรับงวดสามเดือนสิ้นสุดวันที่  31 มีนาคม 2562 และ 2561 เป็นจำนวน 940.00 ล้านบาท และ 811.00 ล้านบาท ตามลำดับ

ธนาคารให้บริษัทย่อยดังกล่าวดำเนินการแทนธนาคารในการดำเนินการตามโครงการ GFMIS ในระยะที่ 2 ตั้งแต่ปี 2546 ธนาคารกับภาครัฐโดยสำนักงานกำกับระบบการบริหารการเงินการคลังภาครัฐแบบอิเล็กทรอนิกส์ สำนักเลขาธิการนายกรัฐมนตรีได้ลงนามในบันทึกความตกลงเพื่อการรับมอบระบบ และจ่ายเงินชดเชยและค่าใช้จ่ายในการลงทุนในโครงการเปลี่ยนระบบการบริหารการเงินการคลังภาครัฐสู่ระบบอิเล็กทรอนิกส์ (GFMIS) เรียบร้อยแล้ว เมื่อวันที่ 22 กันยายน 2548 นอกจากนี้ภาครัฐกับธนาคารได้ลงนามในสัญญาอีกฉบับหนึ่งว่าจ้างให้ธนาคารดำเนินการด้านระบบและการบำรุงรักษา ระบบการบริหารการเงินการคลังภาครัฐสู่ระบบอิเล็กทรอนิกส์ ซึ่งบริษัทคิดค่าธรรมเนียมการบริการจากธนาคาร สำหรับงวดสามเดือนสิ้นสุดวันที่ 31 มีนาคม 2562 และ 2561 เป็นจำนวน 32.74 ล้านบาท

2) ธนาคารรับดำเนินการบริหารจัดการเงินให้กู้ยืมเพื่อการศึกษาในด้านของประชาสัมพันธ์ นโยบาย ระเบียบ วิธีการกู้ การจ่ายเงินกู้ การจัดเก็บเอกสาร แจ้งจำนวนหนี้ สถานะของหนี้ พร้อมกับการรับชำระหนี้ ติดตามทวงถามหนี้ และดำเนินคดีให้แก่กองทุนเงินให้กู้ยืมเพื่อการศึกษา (กยศ.) ซึ่งธนาคารได้มอบให้บริษัท กรุงไทยกฎหมาย จำกัด ดำเนินคดีต่อลูกหนี้ของ กยศ.แทนธนาคาร โดยธนาคารจ่ายค่าธรรมเนียมสำหรับงวดสามเดือนสิ้นสุดวันที่  31 มีนาคม 2562 และ 2561 เป็นจำนวน 101.36 ล้านบาท และ 264.66 ล้านบาท ตามลำดับ

3) ธนาคารได้มอบหมายให้บริษัท รักษาความปลอดภัย กรุงไทยธุรกิจบริการ จำกัด เป็นผู้ดำเนินการให้บริการรับ-ส่งเงินสด เงินตราต่างประเทศ/ตราสารต่างประเทศ/ตราสารทางการเงิน และ/หรือทรัพย์สินของธนาคาร ให้บริการบริหารศูนย์ฝึกอบรมของธนาคาร ให้บริการบริหารอาคารของธนาคาร และบริการอื่น ๆ สำหรับงวดสามเดือนสิ้นสุดวันที่  31 มีนาคม 2562 และ 2561  มีค่าใช้จ่ายเป็นจำนวน 584.08 ล้านบาท และ 584.33 ล้านบาท ตามลำดับ

4) ธนาคารมีค่าจ้างในการบริหารจัดหาและติดตั้งเครื่อง EDC สำหรับให้บริการรับแลกเงินตราต่างประเทศให้ บมจ.บัตรกรุงไทย สำหรับงวดสามเดือนสิ้นสุดวันที่  31 มีนาคม 2562 และ 2561 เป็นจำนวน 0.07 ล้านบาท และ 0.05 ล้านบาท ตามลำดับ

5) ธนาคารมีค่าใช้จ่ายจากการใช้บริการกับบริษัทย่อย [รวมค่าธรรมเนียมที่กล่าวใน ข้อ 1) ถึง 4)] สำหรับงวดสามเดือนสิ้นสุดวันที่ 31 มีนาคม 2562 และ 2561 เป็นจำนวน 1,700.18 ล้านบาท และ 1,727.04 ล้านบาท ตามลำดับ ตามอัตราที่ตกลงระหว่างกัน

6) ธนาคารมีรายได้ค่าธรรมเนียมให้บริการตามสัญญา สำหรับงวดสามเดือนสิ้นสุดวันที่ 31 มีนาคม 2562 และ 2561 จำนวน 202.78 ล้านบาท และ 286.00 ล้านบาท ตามลำดับ

7) ธนาคารมีรายได้ค่าเช่าจากการให้บริษัทย่อยเช่าใช้พื้นที่ สำหรับงวดสามเดือนสิ้นสุดวันที่ 31 มีนาคม 2562 และ 2561 เป็นจำนวน 4.99 ล้านบาท และ เป็นจำนวน 3.98 ล้านบาท ตามอัตราที่ตกลงระหว่างกัน

การคิดค่าตอบแทนระหว่างกัน

รายได้ค่าใช้จ่ายระหว่างธนาคารกับบริษัทย่อยจ่ายตามอัตราที่ตกลงกัน โดยระบุจำนวนเงินในสัญญาและบางรายการกำหนดจำนวนเงินที่จะจ่าย ตามระบบ Cost Plus

รายการระหว่างบริษัทย่อยในการจัดทำงบการเงินรวมได้ตัดรายการระหว่างกันแล้ว

6.15	รายการกับบุคคลหรือกิจการที่เกี่ยวข้องกัน (ต่อ)

6.15.6	รายการค้าระหว่างกัน (ต่อ)

บริษัทร่วม

1) ธนาคารมีรายได้ค่าเช่าจากการให้บริษัทร่วมเช่าใช้พื้นที่ สำหรับงวดสามเดือนสิ้นสุดวันที่ 31 มีนาคม 2562 และ 2561 เป็นจำนวน 0.11 ล้านบาท และ 0.16 ล้านบาท ตามลำดับ ตามอัตราที่ตกลงระหว่างกัน

2) ธนาคารมีรายได้ค่าธรรมเนียมการให้บริการด้านงานสนับสนุนตามสัญญาให้บริการด้านงานสนับสนุน สำหรับงวดสามเดือนสิ้นสุดวันที่ 31 มีนาคม 2562 และ 2561 จำนวน 536.94 ล้านบาท และ 789.01 ล้านบาท ตามลำดับ ตามอัตราที่ตกลงระหว่างกัน

6.16	ฐานะและผลการดำเนินงานที่สำคัญจำแนกตามประเภทธุรกรรมในประเทศและต่างประเทศ

6.16.1	ฐานะจำแนกตามประเภทธุรกรรม

* รวมเงินลงทุนในบริษัทย่อยและบริษัทร่วม

งบการเงินรวมและงบการเงินเฉพาะของธนาคารมียอดสินทรัพย์รวม ณ วันที่ 31 มีนาคม 2562 และ 31 ธันวาคม 2561 แสดงด้วยจำนวนเงินที่ยังไม่ได้หักรายการระหว่างธุรกรรมในประเทศและธุรกรรมสาขาในต่างประเทศ จำนวน 5,149.39 ล้านบาท และ 4,763.67 ล้านบาท ตามลำดับ

6.16	ฐานะและผลการดำเนินงานที่สำคัญจำแนกตามประเภทธุรกรรมในประเทศและต่างประเทศ (ต่อ)

6.16.2	ผลการดำเนินงานจำแนกตามประเภทธุรกรรม

งบการเงินรวมและงบการเงินเฉพาะของธนาคาร สำหรับงวดสามเดือนสิ้นสุดวันที่  31 มีนาคม 2562 และ 2561 มียอดรวมรายได้ดอกเบี้ยและค่าใช้จ่ายดอกเบี้ย แสดงด้วยจำนวนเงินที่ยังไม่ได้หักรายการธุรกรรมในประเทศและธุรกรรมสาขาในต่างประเทศ 551.70 จำนวนล้านบาท และ 716.08 ล้านบาท ตามลำดับ

6.17	ผลการดำเนินงานจำแนกตามส่วนงานดำเนินงาน

ปัจจัยในการกำหนดส่วนงาน

ธนาคารมีการจัดแบ่งองค์กรเพื่อใช้บริหารจัดการภายใน โดยมีคณะกรรมการผู้บริหารสายงานเป็นผู้มีอำนาจตัดสินใจสูงสุดด้านการดำเนินงาน โดยจัดแบ่งเป็น 3 ส่วนงาน ตามกลุ่มลูกค้าและลักษณะการประกอบธุรกิจ ดังนี้

1) ธนาคารเพื่อลูกค้ารายย่อย ให้บริการและพัฒนาผลิตภัณฑ์ด้านการรับฝากเงิน การให้สินเชื่อ การให้บริการรับชำระ  ค่าสินค้าและบริการอื่น ๆ รวมทั้งการแนะนำและขายผลิตภัณฑ์ของบริษัทในเครือและพันธมิตรธุรกิจ ผ่านเครือข่ายสาขาของธนาคารทั่วประเทศ

2) ธนาคารเพื่อลูกค้าธุรกิจ ให้บริการด้านสินเชื่อและบริการทางการเงินแก่ลูกค้าธุรกิจ

3) ธุรกิจบริหารเงินและการลงทุน ทำหน้าที่ดูแลโครงสร้างทางการเงินให้อยู่ในระดับที่เหมาะสม พร้อมสร้างผลกำไรจากการบริหารการลงทุน ธุรกิจระหว่างประเทศ และสภาพคล่องส่วนเกินของธนาคาร รวมทั้งบริหารสาขาต่างประเทศและดูแลบริษัทที่ธนาคารลงทุน และอื่นๆ

สำหรับส่วนงานอื่น ๆ จะประกอบไปด้วย หน่วยงานส่วนกลาง หน่วยงานสนับสนุน บริษัทย่อยและบริษัทร่วม

เกณฑ์การวัดมูลค่า

นโยบายการบัญชีสำหรับส่วนงานดำเนินงานเป็นไปตามหลักการบริหารจัดการเพื่อสร้างมูลค่าทางเศรษฐศาสตร์ (Economic Value Management : EVM) เพื่อใช้เป็นข้อมูลในการประเมินผลงานโดยผู้มีอำนาจตัดสินใจสูงสุดด้านการดำเนินงาน หลักการดังกล่าวนั้นแตกต่างจากนโยบายการบัญชีที่ใช้จัดทำงบการเงิน เนื่องจากกำหนดให้ทุกหน่วยงานเป็นศูนย์กำไร  มีการคิดค่าบริการระหว่างหน่วยงาน นอกจากนี้ มีการคำนวณผลตอบแทนจากการจัดหาเงินให้แก่หน่วยงานผู้จัดหาเงิน และคำนวณต้นทุนจากการใช้เงินของหน่วยงานผู้ใช้เงินทุนตามหลักการกำหนดราคาโอน รายได้และค่าใช้จ่ายจะถูกปันส่วนไปยังหน่วยงานผู้เป็นเจ้าของ จนได้กำไรสุทธิจากการดำเนินงานหลังหักภาษี (Net Operating Profit After Tax : NOPAT)

6.17	ผลการดำเนินงานจำแนกตามส่วนงานดำเนินงาน (ต่อ)

6.18	รายได้ดอกเบี้ย

6.19	ค่าใช้จ่ายดอกเบี้ย

6.20	ภาษีเงินได้

การบริหารจัดการด้านภาษี ธนาคารได้ดำเนินการตามนโยบายจัดการด้านภาษีอากรของธนาคาร โดยการเสียภาษีอากร นำส่งภาษีอากร และใช้สิทธิประโยชน์ทางภาษีให้ถูกต้องภายใต้ข้อกำหนดของกฎหมาย

ธนาคารได้พิจารณาผลกระทบทางภาษีทั้งในงวดปัจจุบันและอนาคตจากการได้รับประโยชน์จากมูลค่าตามบัญชีของสินทรัพย์หรือจ่ายชำระมูลค่าตามบัญชีของหนี้สิน หากมีความเป็นไปได้ค่อนข้างแน่ว่าธนาคารได้รับประโยชน์จากมูลค่าตามบัญชีของสินทรัพย์หรือการจ่ายชำระมูลค่าตามบัญชีของหนี้สินดังกล่าว จะมีผลทำให้ธนาคารต้องจ่ายภาษีเงินได้ในอนาคตเพิ่มขึ้น (หรือลดลง) จากจำนวนภาษีที่ต้องจ่าย การพิจารณาดังกล่าวอยู่บนพื้นฐานของการประมาณการ ข้อสมมติฐาน การเปลี่ยนแปลงของกฎหมายที่อาจมีขึ้น การตีความกฎหมาย และจากประสบการณ์ในอดีต หากเหตุการณ์ในอนาคตเปลี่ยนแปลง ทำให้ธนาคารต้องเปลี่ยนการตัดสินใจเกี่ยวกับความเพียงพอของภาษีเงินได้ค้างจ่ายที่มีอยู่ การเปลี่ยนแปลงภาษีเงินได้ค้างจ่ายจะกระทบต่อค่าใช้จ่ายภาษีเงินได้ในงวดที่มีการเปลี่ยนแปลง

ภาษีเงินได้ที่รับรู้ในกำไรหรือขาดทุนสำหรับงวดสามเดือนสิ้นสุดวันที่  31 มีนาคม 2562 และ 2561 มีดังนี้

6.21	มูลค่ายุติธรรมของเครื่องมือทางการเงิน

สินทรัพย์และหนี้สินทางการเงินที่วัดมูลค่าด้วยมูลค่ายุติธรรม แยกแสดงตามลำดับชั้นของมูลค่ายุติธรรม ดังนี้

ทั้งนี้ ไม่มีการโอนระหว่างระดับ 1 และระดับ 2 ของลำดับชั้นของมูลค่ายุติธรรมในระหว่างงวด

ลำดับชั้นของมูลค่ายุติธรรม

การจัดลำดับชั้นของมูลค่ายุติธรรมของสินทรัพย์และหนี้สินทางการเงินข้างต้น ขึ้นอยู่กับความแตกต่างของข้อมูลที่ใช้ในการประเมินมูลค่า โดยนิยามของข้อมูลระดับต่าง ๆ มีดังนี้

ข้อมูลระดับ 1 เป็นราคาที่เสนอซื้อขาย (ไม่ต้องปรับปรุง) ในตลาดที่มีสภาพคล่องสำหรับสินทรัพย์หรือหนี้สินอย่างเดียวกันและธนาคารและบริษัทย่อยสามารถเข้าถึงตลาดนั้น ณ วันที่วัดมูลค่า

ข้อมูลระดับ 2 เป็นข้อมูลอื่นที่สังเกตได้ไม่ว่าโดยทางตรงหรือทางอ้อมสำหรับสินทรัพย์หรือหนี้สินนั้น นอกเหนือจากราคาเสนอซื้อขายซึ่งรวมอยู่ในข้อมูลระดับ 1

ข้อมูลระดับ 3 เป็นข้อมูลที่ไม่สามารถสังเกตได้สำหรับสินทรัพย์หรือหนี้สินนั้น

6.21	มูลค่ายุติธรรมของเครื่องมือทางการเงิน (ต่อ)

เทคนิคการประเมินมูลค่าสำหรับการวัดมูลค่ายุติธรรมระดับ 2

มูลค่ายุติธรรมของตราสารอนุพันธ์ใช้เทคนิคการประเมินมูลค่าซึ่งใช้หลักการคิดลดกระแสเงินสดและ Option Pricing Model ที่ใช้กันทั่วไป โดยข้อมูลที่นำมาใช้ในเทคนิคการประเมินมูลค่าเป็นข้อมูลที่สามารถสังเกตได้จากตลาดซึ่งอ้างอิงจากสถาบันที่เชื่อถือได้ เช่น อัตราดอกเบี้ย อัตราแลกเปลี่ยน ค่าความผันผวน เป็นต้น

มูลค่ายุติธรรมของเงินลงทุนในตราสารหนี้ที่ผู้ออกอยู่ในประเทศ คำนวณราคาจากอัตราผลตอบแทนที่ประกาศโดยสมาคมตลาดตราสารหนี้ไทย ขณะที่มูลค่ายุติธรรมของเงินลงทุนในตราสารหนี้ที่ผู้ออกอยู่ต่างประเทศ จะแสดงมูลค่ายุติธรรมด้วยราคาที่เผยแพร่ล่าสุดจากสถาบันที่เชื่อถือได้

นอกจากนี้ ในการใช้เทคนิคการประเมินมูลค่า ธนาคารมีการปรับปรุงมูลค่า (Valuation Adjustment) เพื่อให้สะท้อนความเสี่ยงที่เกี่ยวข้องอย่างเหมาะสม เช่น ความเสี่ยงด้านเครดิตของคู่สัญญา (Credit Valuation Adjustment - CVA) ความเสี่ยงด้านสภาพคล่องของตลาดโดยพิจารณาจากส่วนต่างระหว่างราคาเสนอซื้อและราคาเสนอขาย (Bid-Offer Spread Adjustment) และความเสี่ยงของแบบจำลอง (Model Risk) ที่ใช้ในการประเมินมูลค่า Option สำหรับโครงการการประกันค่าเงินสำหรับ SMEs เป็นต้น

6.22	นโยบายการทำธุรกรรมภายในกลุ่มธุรกิจทางการเงินและนโยบายการบริหารความเสี่ยงที่เกิดจากการทำธุรกรรมภายในกลุ่มธุรกิจทางการเงิน

ตามประกาศของธนาคารแห่งประเทศไทยว่าด้วยหลักเกณฑ์การกำกับดูแลกลุ่มธุรกิจทางการเงินที่ สนส.5/2560 และ  สนส.9/2560 ลงวันที่ 27 เมษายน 2560 สนส.8/2561 และ สนส.9/2561 ลงวันที่ 11 เมษายน 2561 และ สนส.12/2561 ลงวันที่ 22 พฤษภาคม 2561 กำหนดให้ธนาคารเปิดเผยข้อมูลเกี่ยวกับนโยบายการทำธุรกรรมภายในกลุ่มธุรกิจทางการเงินและนโยบายการบริหารความเสี่ยงที่เกิดจากการทำธุรกรรมภายในกลุ่มธุรกิจทางการเงิน จัดทำขึ้นเพื่อใช้เป็นแนวทางกำกับดูแลการทำธุรกรรมภายในกลุ่มธุรกิจทางการเงิน ซึ่งประกอบด้วย ธนาคาร และบริษัทในกลุ่มธุรกิจทางการเงิน 11 บริษัท (หมายเหตุ ข้อ 6.4ยกเว้น บจก.เนชั่นแนล ไอทีเอ็มเอ็กซ์) ให้มีมาตรฐานและแนวปฏิบัติเดียวกัน และสอดคล้องตามหลักเกณฑ์การกำกับดูแลกลุ่มธุรกิจทางการเงินของธนาคารแห่งประเทศไทย โดยนโยบายการทำธุรกรรมภายในกลุ่มธุรกิจทางการเงินและนโยบายการบริหารความเสี่ยงที่เกิดจากการทำธุรกรรมภายในกลุ่มธุรกิจทางการเงินได้รับอนุมัติจากคณะกรรมการธนาคารและมีการทบทวนอย่างน้อยปีละครั้ง ซึ่งนโยบายดังกล่าวครอบคลุมถึงประเภทธุรกรรม หลักเกณฑ์และข้อกำหนดเกี่ยวกับการทำธุรกรรม รวมถึงอัตราส่วนในการทำธุรกรรมภายในกลุ่มธุรกิจทางการเงิน การดำรงเงินกองทุนของกลุ่มธุรกิจทางการเงิน และแนวทางปฏิบัติอื่น ๆ ที่เกี่ยวข้อง โดยการทำธุรกรรมภายในกลุ่มธุรกิจทางการเงิน ถือปฏิบัติตามแนวทางเดียวกันกับการทำธุรกรรมกับบุคคลทั่วไป และจัดทำเป็นเอกสารสัญญาที่มีผลบังคับตามกฎหมาย รวมทั้งปฏิบัติตามหลักบรรษัทภิบาลของธนาคาร

กรณีที่ธนาคารทำธุรกรรมกับบริษัทในกลุ่มธุรกิจทางการเงินที่ธนาคารถือว่าบริษัทนั้นเป็นเสมือนหน่วยงานหนึ่งของธนาคาร ธนาคารจะถือปฏิบัติตามแนวทางการผ่อนปรนการทำธุรกรรมที่ธนาคารแห่งประเทศไทยกำหนด

6.23 	เหตุการณ์ภายหลังรอบระยะเวลารายงาน

6.23.1	เมื่อวันที่ 5 เมษายน 2562 พระราชบัญญัติคุ้มครองแรงงาน (ฉบับที่ 7) พ.ศ. 2562 ได้ประกาศในราชกิจจานุเบกษา โดยเป็นการแก้ไขเพิ่มเติมกฎหมายว่าด้วยการคุ้มครองแรงงาน มีผลบังคับใช้เมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไป พระราชบัญญัติคุ้มครองแรงงานฉบับใหม่นี้กำหนดให้นายจ้างจ่ายค่าชดเชยให้แก่ลูกจ้างซึ่งเลิกจ้างเพิ่มเติม สำหรับกรณีลูกจ้างซึ่งทำงานติดต่อกันครบยี่สิบปีขึ้นไปให้จ่ายไม่น้อยกว่าค่าจ้างอัตราสุดท้ายสี่ร้อยวัน ทั้งนี้ไม่มีผลกระทบในงบการเงินเฉพาะธนาคาร เนื่องจากธนาคารอยู่ภายใต้พระราชบัญญัติแรงงานรัฐวิสาหกิจสัมพันธ์ พ.ศ. 2543 แต่อย่างไรก็ตาม พระราชบัญญัติคุ้มครองแรงงานฉบับดังกล่าวจะมีผลบังคับใช้กับบริษัทย่อยแต่ไม่มีผลกระทบที่มีสาระสำคัญต่องบการเงินรวม

6.23.2	เมื่อวันที่ 12 เมษายน 2562 ที่ประชุมสามัญผู้ถือหุ้นประจำปี ครั้งที่ 26 มีมติอนุมัติให้จัดสรรกำไรสุทธิประจำปี 2561 จำนวน 25,100.62 ล้านบาท ดังนี้

6.24	อื่น ๆ

6.24.1	ธนาคารมีลูกหนี้ผิดนัดชำระหนี้จำนวนหนึ่งซึ่งเกี่ยวข้องกับสัญญาซื้อขายหุ้นบุริมสิทธิแปลงสภาพและเงินให้สินเชื่อ โดยมีมูลค่าเงินต้นค้างชำระตามสัญญาซื้อขายและสัญญาสินเชื่อ ณ วันที่ 31 มีนาคม 2562 รวมทั้งสิ้น 9,745 ล้านบาท ซึ่งยังไม่รวมดอกเบี้ยผิดนัดชำระหนี้ โดยเงินต้นจำนวนดังกล่าวธนาคารได้ตั้งสำรองค่าเผื่อการด้อยค่าและค่าเผื่อหนี้สงสัยจะสูญครบตามเกณฑ์ธนาคารแห่งประเทศไทยแล้ว และอยู่ระหว่างการดำเนินการเพื่อติดตามหนี้ดังกล่าวตามคำสั่งของศาลแพ่งและศาลล้มละลาย

นอกจากนี้แล้ว ลูกหนี้กลุ่มดังกล่าวยังเกี่ยวข้องกับการยื่นฟ้องคดีของสำนักงานอัยการสูงสุดต่อศาลฎีกาแผนกคดีอาญาของผู้ดำรงตำแหน่งทางการเมืองร่วมกับจำเลยอีกจำนวนหนึ่ง โดยศาลฎีกาฯ มีคำสั่งประทับรับคำฟ้องเมื่อวันที่ 25 กรกฎาคม 2555 และต่อมาเมื่อวันที่ 26 สิงหาคม 2558 มีคำพิพากษาให้จำเลยทุกรายร่วมรับผิดค่าเสียหายต่อธนาคาร ทางธนาคารได้มีหนังสือถึงสำนักงานอัยการสูงสุด เพื่อขอให้สำนักงานการบังคับคดี สำนักงานอัยการสูงสุด เป็นผู้ดำเนินการบังคับคดีตามคำพิพากษาให้แก่ธนาคาร โดยเมื่อเดือนมกราคม 2559 สำนักงานอัยการสูงสุดได้ยื่นคำร้องต่อศาลฎีกาฯ เพื่อขอออกหมายตั้งเจ้าพนักงานบังคับคดี และศาลฎีกาฯ ได้มีคำสั่งตั้งเจ้าพนักงานบังคับคดีแล้ว ทั้งนี้ ในส่วนของธนาคารได้แจ้งผลการสืบทรัพย์ของลูกหนี้ตามคำพิพากษาทุกรายให้พนักงานอัยการทราบแล้ว และเมื่อวันที่ 5 ตุลาคม 2559 พนักงานอัยการสำนักงานคดีพิเศษได้นัดหมายตัวแทนจากธนาคารแห่งประเทศไทย ตัวแทนจากสำนักงานป้องกันและปราบปรามการฟอกเงิน (ปปง.) และธนาคารให้ประชุมร่วมกันเกี่ยวกับปัญหาการบังคับคดีตามคำพิพากษาศาลฎีกาฯ ซึ่งจะประสานงานกันและแลกเปลี่ยนข้อมูลข่าวสารซึ่งกันและกัน โดยต่างฝ่ายต่างจะใช้อำนาจหน้าที่ตามกฎหมายและคำสั่งศาลฎีกาเพื่อบังคับต่อบรรดาจำเลยโดยถือประโยชน์ของธนาคารเป็นสำคัญ

6.24	อื่น ๆ (ต่อ)

6.24.1 (ต่อ)

ต่อมาในวันที่ 17 สิงหาคม 2560 จำเลยรายหนึ่งของคดีอาญาของผู้ดำรงตำแหน่งทางการเมือง ซึ่งมิได้เป็นลูกหนี้ที่ผิดนัดชำระหนี้ตามคดีแพ่ง ได้นำส่งเงินจำนวน 1,635.74 ล้านบาท ให้แก่ธนาคารเพื่อเป็นการชำระค่าเสียหายบางส่วนตามคดีอาญาฯ ดังกล่าว โดยทางธนาคารได้รับชำระและบันทึกเป็นรายได้อื่นจากเงินชดเชยความเสียหายตามคดีความ พร้อมทั้งมีหนังสือถึงจำเลยให้ชำระค่าเสียหายตามคำพิพากษาดังกล่าวส่วนที่เหลือร่วมกับจำเลยที่เกี่ยวข้องทั้งหมดให้แก่ธนาคาร

ในปัจจุบันได้มีการนำคำพิพากษาคดีอาญาฯ คดีล้มละลายอื่น และคดีแพ่งอื่น มาบังคับคดียึดทรัพย์สินจำนองที่เป็นหลักประกันภาระหนี้สินในคดีแพ่งของธนาคารเพื่อนำออกขายทอดตลาด โดยศาลได้มีคำสั่งให้ธนาคารได้รับชำระหนี้ในฐานะผู้รับจำนองจากทรัพย์สินหลักประกันจำนองดังกล่าวตามที่ธนาคารได้ยื่นคำขอรับชำระหนี้จำนองไว้ ซึ่งต่อมาในวันที่ 17 ตุลาคม 2561 กรมบังคับคดีได้มีการประกาศขายทอดตลาดและดำเนินการขายทอดตลาดทรัพย์สินหลักประกันจำนอง โดยมีบุคคลภายนอกประมูลซื้อได้ในราคา 8,914.07 ล้านบาท ปัจจุบันธนาคารได้รับเงินสุทธิจากกรมบังคับคดีในส่วนของหลักประกันจำนองที่ขายในคดีอาญาฯ จำนวน 3,898.99 ล้านบาท ซึ่งได้นำมาหักค่าธรรมเนียมและค่าใช้จ่ายดำเนินคดีของธนาคารจำนวน 0.29 ล้านบาท เงินส่วนที่เหลือจำนวน 3,898.70 ล้านบาท ได้นำมาชำระดอกเบี้ยตามคำพิพากษาคดีแพ่งของธนาคาร ในงวดสา มเดือนสิ้นสุดวันที่ 31 มีนาคม 2562 แล้ว แต่ในส่วนของหลักประกันจำนองที่ขายในคดีล้มละลายอื่นและคดีแพ่งอื่น เนื่องจากมีผู้ยื่นคำร้องขอเพิกถอนการขายทอดตลาด ผู้ซื้อได้แถลงขอขยายระยะเวลาวางเงินส่วนที่เหลือ ซึ่งเจ้าพนักงานบังคับคดีมีคำสั่งอนุญาตให้ขยายการวางเงินส่วนที่เหลือออกไปจนกว่าศาลจะมีคำสั่งเรื่องร้องเพิกถอนการขาย

สำหรับในคดีแพ่งของธนาคารที่ได้เป็นโจทก์ยื่นฟ้องบังคับจำนองทรัพย์สินหลักประกันจำนองดังกล่าว ศาลแพ่งได้มีคำพิพากษาให้ธนาคารได้รับชำระหนี้ตามมูลฟ้องต้นเงินเต็มจำนวนพร้อมดอกเบี้ยเมื่อวันที่ 28 กันยายน 2560 และต่อมาเมื่อวันที่  31 ตุลาคม 2561 ศาลอุทธรณ์ได้นัดฟังคำพิพากษา ซึ่งพิพากษายืนตามคำพิพากษาศาลแพ่ง  และจำเลยได้ยื่นฎีกาเมื่อวันที่ 25 ธันวาคม 2561 และธนาคารยื่นแก้ฎีกาเมื่อวันที่ 25 กุมภาพันธ์ 2562 ปัจจุบันอยู่ระหว่างการพิจารณาของศาลฎีกา			6.24.2	ในปี 2553 ธนาคารให้กู้ยืมเงินแก่บริษัทแห่งหนึ่ง จำนวน 95.67 ล้านดอลลาร์สหรัฐ (2,884.61 ล้านบาท) โดยมีหลักประกันเป็นหุ้นสามัญของสถาบันการเงินต่างประเทศแห่งหนึ่ง และหุ้นดังกล่าวอยู่ในนามของธนาคารในสัดส่วนร้อยละ 50 ของทุนจดทะเบียน ทั้งนี้ ธนาคารไม่มีอำนาจควบคุมในสถาบันการเงินนั้น ธนาคารได้รับชำระเงินให้กู้ยืมครบถ้วนตามสัญญาในเดือนกรกฎาคม 2554 แต่ยังไม่ได้โอนคืนหุ้นสามัญที่เป็นหลักประกันเนื่องจากบริษัทต้องหาผู้ร่วมทุนที่เป็นสถาบันการเงินมาถือหุ้นแทนธนาคาร

6.24.3	วันที่ 12 ตุลาคม 2559 ธนาคารได้พิจารณาหลักการในการปิดสาขาต่างประเทศสาขาหนึ่ง โดยปัจจุบันธนาคารอยู่ระหว่างดำเนินการตามรายละเอียดขั้นตอนตามความเห็นของที่ปรึกษากฎหมาย ซึ่งสินทรัพย์ หนี้สิน และผลประกอบการของสาขาไม่มีผลกระทบอย่างมีนัยสำคัญต่องบการเงินของธนาคาร

6.25	การอนุมัติงบการเงิน

งบการเงินนี้ได้รับการอนุมัติให้ออกงบการเงินจากคณะกรรมการตรวจสอบ เมื่อวันที่ 14 พฤษภาคม 2562